laion/Wikipedia-Exotic huggingface dataset:
মোহনলাল গঙ্গোপাধ্যায়

মোহনলাল গঙ্গোপাধ্যায় (১৯ আগস্ট ১৯০৯ – ১৪ জানুয়ারি ১৯৬৯) বিশ শতকের বাংলায় একজন পরিসংখ্যানবিদ হয়েও জোড়াসাঁকোর ঠাকুরবাড়ির আশ্রয়ে থেকে বাংলার শিশু-কিশোর সাহিত্যকে সমৃদ্ধ করেছেন। মোহনলাল অবনীন্দ্রনাথের জ্যেষ্ঠা কন্যা করুণা ও জামাতা ভারতী গোষ্ঠীর সুসাহিত্যিক মণিলাল গঙ্গোপাধ্যায়ের পুত্র। তাঁর জন্ম ১৯০৯ খ্রিস্টাব্দের ১৯ আগস্ট জোড়াসাঁকোর দ্বারকানাথ ঠাকুর লেনের পাঁচ নম্বর বাড়িতে। সেখানেই কেটেছে তাঁর শৈশব, কৈশোর এবং যৌবনের প্রাথমিক দিনগুলি। দাদামশায় অবনীন্দ্রনাথ ছিলেন মোহনলালের ছায়াসঙ্গী। তার অনুজ শোভনলালও থাকতেন ঠাকুরবাড়িতেই। মোহনলাল কলকাতার হেয়ার স্কুল, প্রেসিডেন্সি কলেজের পাঠ শেষ করে লন্ডন স্কুল অব ইকোনমিক্সে পড়াশোনা করেন। দেশে ফিরে প্রশান্তচন্দ্র মহলানবীশের আমন্ত্রণে কলকাতার ভারতীয় রাশিবিজ্ঞান সংস্থা তথা ইন্ডিয়ান স্ট্যাটিস্টিক্যাল ইন্সটিটিউটের সঙ্গে যুক্ত হন এবং অন্যতম পরিসংখ্যানবিদ হিসাবে খ্যাতি অর্জন করেন। ইউরোপে ছাত্রজীবনে পদব্রজে ও লাফা যাত্রায় অনেক ঘোরাঘুরি করেছেন। কর্মসূত্রে চেকোশ্লোভাকিয়ায় অতিবাহিত করেন একবছর। বিবাহ করেন চেকোশ্লোভাকিয়ার এক রমণী মিলাডাকে। অল্প বয়স থেকেই তিনি গল্প ইত্যাদি লিখতে শুরু করেছিলেন। নিয়মিত সাহিত্যচর্চা করতেন। তবে ছোটদের জন্যই লিখতেন বেশি। তার প্রথম প্রকাশিত সোনার ঝরণা শিশুদের উপযোগী গ্রন্থ। দাদামশাইদের (গগনেন্দ্রনাথ, সমরেন্দ্রনাথ ও অবনীন্দ্রনাথ) সান্নিধ্যে আনন্দঘন মুহূর্তের ইতিহাস নিয়ে লিখেছেন স্মৃতিকথা–দক্ষিণের বারান্দা। মোহনলালের গদ্য রচনা যেমন ছিল নির্ভার, তেমনই উল্লেখযোগ্য ছিল বাংলা শব্দের ব্যবহার। তিনি রচনায় ইংরাজী শব্দের ব্যবহারে করতেন না। নিজেই বাংলা প্রতিশব্দ তৈরি করেছেন। 'রুকস্যাক'কে করেছেন 'পিঠঝুলি', 'হিচ-হাইকিঙ' কে 'লাফা যাত্রা' , পদব্রজে হাঁটাকে 'চরণিক', 'শেল্ফ হেল্প শপ' কে 'আত্মসেব দোকান' ইত্যাদি। তিনি বাংলা কিশোর সাহিত্যে সংযোজন করেন– বোর্ডিং ইস্কুল বাবুইয়ের অ্যাডভেঞ্চার গ্রিমভাইদের রূপকথা (অনুবাদ) অল কোয়ায়েট অন দি ওয়েস্টার্ন ফ্রন্ট (অনুবাদ) বেশকিছু ভ্রমণকাহিনীও লিখেছেন তিনি। ছাত্রবস্থায় দেশ বেড়ানোর স্মৃতি নিয়ে লিখেছিলেন– চরণিক আর লাফা-যাত্রা'। সেই কাহিনীগুলির সংকলন শ্রীকুমার চট্টোপাধ্যায়ের সম্পাদনায় প্রকাশিত হয়েছে ভ্রমণসমগ্র। তার রচিত অন্যান্য গ্রন্থগুলি হল– অসমাপ্ত চট্টাব্দ (চটকলের শ্রমিকজীবন নিয়ে উপন্যাস) দক্ষিণের বারান্দা (স্মৃতিকথা) পুনরুদ্ধার চ গগনেন্দ্রনাথ (স্মৃতিকথা) প্রভৃতি। মোহনলালের চেক স্ত্রী মিলাডা গঙ্গোপাধ্যায় জোড়াসাঁকোর ঠাকুরবাড়ির সঙ্গে নিবিড়ভাবে মিশে গিয়েছিলেন। বাংলার সাহিত্য সংস্কৃতি, তৎকালীন বাংলাদেশের পাঁচালী ও মেয়েদের ব্রতকথা ভীষণ অনুপ্রাণিত করেছিল। তিনি এগুলি চেকভাষায় অনুবাদও করেছেন। মোহনলাল কর্মজীবন থেকে অবসরের পর সাহিত্যকর্মে মনোনিবেশ করবেন স্থির করেছিলেন, কিন্তু তার শেষগ্রন্থ– গগনেন্দ্রনাথ (১৩৮০ বঙ্গাব্দ,১৯৭৩ খ্রিস্টাব্দে) প্রকাশের আগেই ১৯৬৯ খ্রিস্টাব্দের ১৪ জানুয়ারি অকস্মাৎই পরলোক গমন করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৫৮৬, আইএসবিএন ৯৭৮-৮১-৭৯৫৫-১৩৫-৬ মোহনলাল গঙ্গোপাধ্যায়। শ্রীকুমার চট্টোপাধ্যায়, সম্পাদক। ভ্রমণসমগ্র। দে’জ পাবলিশিং, কলকাতা। আইএসবিএন 978-81-295-2706-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রাজস্থান ইউনাইটেড ফুটবল ক্লাব

রাজস্থান ইউনাইটেড ফুটবল ক্লাব (এছাড়াও সংক্ষেপে রাজস্থান ইউনাইটেড এফসি অথবা রাজস্থান ইউনাইটেড নামে পরিচিত) হল রাজস্থানের জয়পুর ভিত্তিক অবস্থিত একটি ভারতীয় পেশাদার ফুটবল ক্লাব। ২০১৮ সালে জেইসিআরসি সিএফ হিসেবে প্রতিষ্ঠিত ক্লাবের অ্যাকাডেমি ২০১৯ সালে আর-লিগ এ বিভাগে অংশগ্রহণ করে প্রথমবারের মতো চ্যাম্পিয়ন হয়েছিল। ২০২০ সালে, জেইসিআরসি সিএফ নাম হতে পরিবর্তন করে রাজস্থান ইউনাইটেড ফুটবল ক্লাব নাম রাখা হয়েছেচ। ক্লাবটি বর্তমানে আই লিগে প্রতিদ্বন্দ্বিতা করে। রাজস্থান ইউনাইটেড ২০২১ আই-লিগ বাছাইপর্ব জয়লাভ করেছিল; এর ফলে রাজ্যের প্রথম ক্লাব হিসেবে ভারতীয় ফুটবলের তৎকালীন শীর্ষ স্তরে অংশগ্রহণের জন্য উত্তীর্ণ হয়েছে। আই লিগ ২য় বিভাগ চ্যাম্পিয়ন (১): ২০২১ রাজস্থান রাজ্য পুরুষ লিগ চ্যাম্পিয়ন (১): ২০১৯ রানার-আপ (১): ২০২১ Rajasthan United FC trials at Jaipur ওয়েব্যাক মেশিনে আর্কাইভকৃত ২০২১-০৭-২৯ তারিখে spotik.in. Retrieved 29 July 2021 "Rajasthan United FC, AIFF club lisence"। ২০২১-১০-২৩ তারিখে মূল থেকে আর্কাইভ করা। সংগ্রহের তারিখ ২০২১-১০-২৩।  "JECRC FC rebrands to Rajasthan United FC | Football India" (ইংরেজি ভাষায়)। ২০২১-০৩-২৬। ২০২১-০৬-০৬ তারিখে মূল থেকে আর্কাইভ করা। সংগ্রহের তারিখ ২০২১-০৬-০৬।  "I-League Qualifiers 2021: Rajasthan United crowned champions | Goal.com"। www.goal.com (ইংরেজি ভাষায়)। ২০২১-১০-২৩ তারিখে মূল থেকে আর্কাইভ করা। সংগ্রহের তারিখ ২০২১-১০-২৩।  "I-League qualifiers: Rajasthan United FC crowned champions, gain promotion in tournament"। www.aninews.in (ইংরেজি ভাষায়)। ২০২১-১০-২৬ তারিখে মূল থেকে আর্কাইভ করা। সংগ্রহের তারিখ ২০২১-১০-২৩।  "Rajasthan United earn promotion to I-League after winning 2nd division Qualifiers"। Khel Now (ইংরেজি ভাষায়)। ২০২১-১০-২৩। ২০২১-১০-২৩ তারিখে মূল থেকে আর্কাইভ করা। সংগ্রহের তারিখ ২০২১-১০-২৩।  "Rajasthan State Men's League 2019"। ১৯ সেপ্টেম্বর ২০১৯। ৫ জুন ২০২১ তারিখে মূল থেকে আর্কাইভ করা। সংগ্রহের তারিখ ৫ জুন ২০২১।  "Rajasthan State Men's League"। ২০২১-০৪-৩০ তারিখে মূল থেকে আর্কাইভ করা। সংগ্রহের তারিখ ২০২১-০৬-০৫।
সাংমিয়ং বিশ্ববিদ্যালয়

সাংমিয়ং বিশ্ববিদ্যালয় দক্ষিণ কোরিয়ার একটি বেসরকারি বিশ্ববিদ্যালয়। এটি সিউলের জংনো জেলার প্রথম ক্যাম্পাস এবং দক্ষিণ ছুংছংনাম প্রদেশের ছনানে দ্বিতীয় ক্যাম্পাস নিয়ে গঠিত। এটি ১৯৬৫ সালে সাংমিয়ং মহিলা কলেজ এবং ১৯৮৫ সালে ছনানের সাংমিয়ং মহিলা কলেজের সাথে ১৯৩৭ সালে প্রতিষ্ঠিত। ১৯৮৭ সালে, বিশ্ববিদ্যালয়টিকে একটি বিশ্ববিদ্যালয়ে উন্নীত করা হয় এবং এর নাম পরিবর্তন করে সাংমিয়ং উইমেনস ইউনিভার্সিটি রাখা হয়। ১৯৯৬ সালে, এটি সহশিক্ষায় পরিবর্তিত হয় এবং এর নাম পরিবর্তন করে সাংমিয়ং বিশ্ববিদ্যালয় হয়। প্রতীকী হরিণ প্রেম, আদর্শ এবং ত্যাগের একটি জটিল অর্থ বহন করে। বরই ফুল হল পরিচ্ছন্নতা, সততা এবং বিশ্বাসের প্রতীক। [১] সাংমিয়ং বিশ্ববিদ্যালয় জংনো, সিউল এবং দক্ষিণ ছুংছংনাম প্রদেশের ছনানে অবস্থিত। জংনো জেলা সিউলের উৎসের জন্য বিখ্যাত। বিশ্ববিদ্যালয়টির সূচনা ১৯৩৭ সালে যখন জাপানিরা কোরীয় উপদ্বীপের নিয়ন্ত্রণে ছিল। এই বছরেই তরুণদের উচ্চ শিক্ষার জন্য সাংমিয়ং একাডেমিটি ভবিষ্যতের জাতীয় নেতা তৈরি করার আশাবাদী উদ্দেশ্য নিয়ে প্রতিষ্ঠিত হয়েছিল। ১৯৬৫ সালের মধ্যে, একাডেমিটি একটি মহিলা শিক্ষক কলেজ এবং তারপর ১৯৮৬ সালে একটি মহিলা বিশ্ববিদ্যালয়ে পরিণত হয়। দশ বছর পর, সাংমিয়ং উইমেন ইউনিভার্সিটি পুরুষদের ভর্তি করা শুরু করে। ২০০৬ সালে সাংমিয়ং বিশ্ববিদ্যালয় একটি সহ-শিক্ষা প্রতিষ্ঠান হিসেবে দশ বছরে পদার্পণ করে। অনুষদ সদস্য, ছাত্র, প্রাক্তন ছাত্র এবং সম্প্রদায়ের সদস্যদের মতে, পুরুষদের পাশাপাশি মহিলাদের জন্য শিক্ষার সুযোগ সম্প্রসারণের জন্য সাংমিয়ং বিশ্ববিদ্যালয়ের পদক্ষেপ সফল হয়েছে। ১৯৯৬ সাল থেকে পাঠাগারে যাওয়ার হার এবং স্নাতক কর্মসংস্থানের হার বেড়েছে। কিওংসুন ইমের সহায়তায় সাংমিয়ং সহ-শিক্ষায় যাওয়ার পর থেকে পুরুষ প্রাক্তন ছাত্ররা প্রাক্তন ছাত্রদের কার্যকলাপে বৃদ্ধির জন্য অনেকাংশে দায়ী। বে স্যুল-কি জো ইউজিন (চেরি ফিল্টার) ছোয়ে ওয়ন-ইয়ং গো সু হোয়াং সন-হি ইম জি-উ্যন কাং দোং-ওয়ন কিল ইওং-উ কিম দোং ওয়ান (শিনওয়া) কিম উ্যন-জং (জুয়েলরি) কিম জেওয়ন কিম ক্বোত-বি কিম ওয়ন-জুন কিম ইয়ো-হান (এক্সওয়ান / উইআই) কোয়ন সো-হিয়ন লি স্যুল-বি সোন জি-হিয়ন (ফোরমিনিট) ও হিয়ন জুন (এম.পায়ার) ও স্যুং-আ (রেইনবো) পার্ক বো-গম পার্ক জু-ইয়ন পার্ক সে-ইয়ং পার্ক সোল-মি শিন দা-উ্যন সোন তে-ইয়ং ইয়ন সাং-হো সাংমিয়ং বিশ্ববিদ্যালয়ের অফিসিয়াল হোম পেজ (কোরিয়ান) সাংমিয়ং বিশ্ববিদ্যালয়ের অফিসিয়াল হোম পেজ (ইংরেজি) ওয়েব্যাক মেশিনে আর্কাইভকৃত ১৬ আগস্ট ২০১৮ তারিখে টেমপ্লেট:Universities and colleges in Seoul
উদয়পুর সিটি–পাটলিপুত্র হামসফর এক্সপ্রেস

উদয়পুর সিটি–পাটলিপুত্র হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা রাজস্থানের উদয়পুর সিটি রেলওয়ে স্টেশন এবং বিহারের পাটলিপুত্র জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯৬৬৯ / ১৯৬৭০ ট্রেন নম্বরাঙ্কিত হয়ে পরিচালিত হচ্ছে। ট্রেনটি বিহার, উত্তরপ্রদেশ ও রাজস্থানের মধ্যে চলাচল করে। ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা। ১৯৬৬৯ নং উদয়পুর সিটি–পাটলিপুত্র হামসফর এক্সপ্রেস ৪৮ কিমি প্রতি ঘন্টা বেগে বুধবার উদয়পুর সিটি থেকে যাত্রা শুরু করে ৩২ ঘণ্টা ৫৫ মিনিটে ১৫৬৫ কিমি এবং ১৯৬৭০ নং ট্রেনটি শনিবার পাটলিপুত্র থেকে ৪৯ কিমি প্রতি ঘন্টা বেগে যাত্রা করে ৩২ ঘন্টা ১০ মিনিটে ঐ দূরত্ব অতিক্রম করে। এই পথে বিভিন্ন সেক্টরে রেল যাত্রার দৈর্ঘ অহেতুক বৃদ্ধি ও তুলনামূলক ধীরগতি সম্পন্ন হওয়ার কারণে বেশিরভাগ যাত্রী এই ট্রেন এড়িয়ে চলেন। এই ট্রেনটি ভগৎ কি কোঠি ডিজেল লোকো শেড ডব্লিউডিপি-৪ডি লোকোমোটিভ দ্বারা উদয়পুর সিটি থেকে পাটলিপুত্র পর্যন্ত যায়। উদয়পুর সিটি মাউলি জংশন চান্দেরিয়া বুন্দি কোটা জংশন সওয়াই মাধোপুর জংশন ভরতপুর জংশন আছনেরা জংশন মথুরা জংশন হাতরস সিটি কাশগঞ্জ জংশন ফারুখাবাদ জংশন কানপুর সেন্ট্রাল লক্ষ্ণৌ চারবাগ সুলতানপুর জংশন বারাণসী জংশন দীন দয়াল উপাধ্যায় নগর জংশন বক্সার আরা জংশন দানাপুর পাটলিপুত্র জংশন উভয় দিকে সপ্তাহে এক দিন Important information for Indian Railways passengers: This facility announced ahead of Diwali "Weekly train from Udaipur to Pataliputra (Bihar) will start on Friday."। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২২।  Hansafar Express for Lucknow from Udaipur Diwali gift to railway passengers, special trains for Lucknow from Hansafar Express, Udaipur, Special train for Chandigarh New train will run for Udaipur City Hamsafar Express
সামন্তভূম

সামন্তভূম অধুনা পশ্চিমবঙ্গের বাঁকুড়া জেলার ছাতনা অঞ্চলে অবস্থিত একটি প্রাচীন রাজ্যের নাম। কথিত আছে, ১৪০৩ খ্রিষ্টাব্দে দিল্লীশ্বরের সামন্ত শঙ্খ রায় এই অঞ্চলটি দখল করেন। তাঁর পুত্র হামীর উত্তর রায় রাজ্যের সীমা বিস্তৃত করেন। পঞ্চকোটের রাজার সহায়তায় জনৈক ভবানী ঝড়া হামীর উত্তর রায়ের পুত্র বীর হাম্বীর রায়কে আক্রমণ করে রাজপরিবারকে উচ্ছেদ করেন। বীর হাম্বীর রায়ের বারো পুত্র পালিয়ে যান। কিন্তু পরে ফিরে এসে দখলদারকে হত্যা করে রাজ্য পুনরুদ্ধার করেন। তাঁরা কিছু সময় রাজত্ব করার পর শিকারী ফতেহপুরের ক্ষত্রিয় নিশাঙ্ক নারায়ণের সঙ্গে কন্যার বিবাহ দেন এবং তাঁকেই রাজা করেন। এই পরিবার বহুবছর এই অঞ্চল শাসন করেছিল। পরে তাঁরা পূর্বের অধিকার হারান। O’Malley, L.S.S., ICS, Bankura, Bengal District Gazetteers, pp. 203-205, 1995 reprint, first published 1908, Government of West Bengal
জগজীবনপুর

জগজ্জীবনপুর হল পূর্ব ভারতের পশ্চিমবঙ্গ রাজ্যের মালদা জেলার হবিবপুর ব্লকের একটি প্রত্নতাত্ত্বিক স্থান। এই স্থানটি ইংরেজ বাজার শহর থেকে ৪১ কিলোমিটার পূর্ব দিকে অবস্থিত। এই স্থান থেকে পাওয়া সবচেয়ে উল্লেখযোগ্য আবিষ্কারগুলির মধ্যে পাল সম্রাট মহেন্দ্রপালদেবের একটি তাম্র-ফলক শিলালিপি ও ৯ম শতাব্দীর একটি বৌদ্ধ বিহারের কাঠামোগত অবশেষ নন্দদীর্ঘিকা-উদ্রাঙ্গ মহাবিহার রয়েছে। এই স্থানটির গুরুত্ব সর্বপ্রথম পাল সম্রাট মহেন্দ্রপালের একটি তাম্র-ফলক শিলালিপি ঘটনাচক্রে ১৯৮৭ সালের ১৩ই মার্চ আবিষ্কারের মাধ্যমে নির্দেশিত হয়েছিল, যা এই আবিষ্কারের আগে পর্যন্ত অন্য কোনো উত্স থেকে জানা যায়নি। পরে, সুধীন দে-এর নেতৃত্বে পশ্চিমবঙ্গ সরকারের প্রত্নতত্ত্ব ও জাদুঘর অধিদপ্তরের একটি দলের দ্বারা ১৯৯২ সালে তুলাভিটা ঢিবিতে খননকাজ শুরু হয়, তারপরে একই অধিদপ্তরের অমল রায়ের নির্দেশে একই জায়গায় ১৯৯৫-৯৬ সালে ব্যাপক খনন করা হয়েছিল। খননের ফলে ইট দ্বারা নির্মিত বিহারের একটি অংশ, স্তূপ, কুলুঙ্গিযুক্ত ঘর, বারান্দা এবং অনেক পুরাকীর্তি আবিষ্কৃত হয়, যার মধ্যে রয়েছে পোড়ামাটির ফলক, পোড়ামাটির সীলমোহর ও সিলিং, একটি খোদাই করা মাটির পাত্রাদির ভাঙ্গা টুকুরা, পুঁতি ও দৈনন্দিন ব্যবহারের জন্য অন্যান্য বস্তু। "Jagjivanpur, A newly discovered Buddhist site in west Bengal"। Information & Cultural Affairs Department, Government of West Bengal website। ২০১২-০৪-১২ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chakrabarti, D. K. (2001). Archaeological Geography of the Ganga Plain: the Lower and the Middle Ganga, New Delhi: Permanent Black, আইএসবিএন ৮১-৭৮২৪-০১৬-৫, pp. 75-6
ধারাপাট

ধারাপাট পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি গ্রাম। এই গ্রামটি বিষ্ণুপুর শহর থেকে ১২ কিলোমিটার (৭.৫ মাইল) উত্তরে অবস্থিত। বাঁকুড়া ভূখণ্ডটি প্রাচীন কালে জৈনধর্মের দ্বারা ব্যাপকভাবে প্রভাবিত হয়েছিল। আজও এই জেলার একাধিক স্থানে জৈন ধ্বংসাবশেষ দেখতে পাওয়া যায়। ধারাপাট, সোনাতাপাল, বহুলাড়া, হাড়মাসড়া ও পরেশনাথ (অম্বিকানগরের কাছে) গ্রামের বহুকাল পরিত্যক্ত জৈন মন্দিরগুলিতে পরবর্তীকালে গ্রামবাসীরা হিন্দু লৌকিক দেবদেবীর মূর্তি স্থাপন করে পূজা শুরু করে। ধারাপাট ও বহুলাড়া গ্রামে নগ্ন জৈন মূর্তি দেখা যায়, এঁরা “ন্যাংটা ঠাকুর” নামে পরিচিত। এঁরা হিন্দু দেবদেবীদের সঙ্গেই পূজিত হয়ে থাকেন। ধারাপাটের প্রধান মন্দিরের বাংলা লেখটি থেকে জানা যায়, মন্দিরটি ১৬৯৪ অথবা ১৭০৪ সালে নির্মিত হয়। মন্দিরে প্রতিষ্ঠিত মূর্তিটি শ্যামচাঁদ ঠাকুরের। ইনি ন্যাংটা ঠাকুর নামেই সমধিক পরিচিত। ধারাপাটের রাজা অদবেশ এই মন্দিরটি নির্মাণ করেন। এলাকার বন্ধ্যা নারীরা সন্তান কামনায় এই মন্দিরে পূজা দিয়ে থাকেন। আদি লাল ইঁটের মন্দিরটি এখন ভেঙে পড়েছে। নতুন মন্দিরের চার পাশে চারটি ডানাওয়ালা সিংহের মূর্তি রয়েছে। মন্দিরে তিনটি অপূর্ব সুন্দর দেবমূর্তি প্রতিষ্ঠিত - দুটি মূর্তি দুই জৈন দেবতার, তৃতীয়টি বিষ্ণুর। তিনটি মূর্তিই বহির্দেওয়ালে স্থাপিত। গ্রামে অনেক পরিত্যক্ত মন্দির রয়েছে। এছাড়াও কিছু পাথরের মূর্তি এই গ্রাম থেকে পাওয়া গেছে। একটি মূর্তি খুবই অদ্ভুত। এই মূর্তিটি আদতে ছিল জৈন তীর্থঙ্কর পার্শ্বনাথের। পরে আরও দুটি হাত অত্যন্ত সুচারুভাবে যুক্ত করে মূর্তিটিকে বিষ্ণুমূর্তিতে রূপান্তরিত করা হয়। এর থেকে অনুমিত হয়, পরবর্তীকালে হিন্দুধর্ম এই অঞ্চল থেকে জৈনধর্মকে উৎপাটিত করেছিল। "Temples and Legends of Bengal"। Bankura। Hindu Books। সংগ্রহের তারিখ ২০০৯-০৭-১২। [স্থায়ীভাবে অকার্যকর সংযোগ] O’Malley, L.S.S., ICS, Bankura, Bengal District Gazetteers, p. 195, 1995 reprint, first published 1908, Government of West Bengal "Next weekend you can be at ... Dharapat"। The Telegraph, 12 October 2008। সংগ্রহের তারিখ ২০০৯-০৭-১২।
আরামবাগ সরকারি পলিটেকনিক

আরামবাগ সরকারি পলিটেকনিক হল পশ্চিমবঙ্গের হুগলি জেলার আরামবাগে অবস্থিত একটি সরকারি পলিটেকনিক কলেজ। এই পলিটেকনিক পশ্চিমবঙ্গ স্টেট কাউন্সিল অব টেকনিক্যাল এডুকেশনের সঙ্গে অনুমোদিত এবং নতুন দিল্লি এআইসিটিই দ্বারা স্বীকৃত। এই পলিটেকনিক কলেজ থেকে ইলেকট্রিক্যাল, মেকানিক্যাল ও সিভিল ইঞ্জিনিয়ারিং পাঠ্যধারাগুলির শংসাপত্র প্রদান করা হয়। "Affiliated Polytechnic with the West Bengal State Council of Technical Education"। ২৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২২।  দাপ্তরিক ওয়েবসাইট
মুর্শিদাবাদ ইন্সটিটিউট অব টেকনোলজি

মুর্শিদাবাদ ইন্সটিটিউট অব টেকনোলজি ১৯৫৬ সালে প্রতিষ্ঠিত একটি সরকারি পলিটেকনিক কলেজ, যা পশ্চিমবঙ্গের মুর্শিদাবাদ জেলা বহরমপুরের কসিমবাজারে অবস্থিত। কলেজটি পশ্চিমবঙ্গ রাষ্ট্রীয় কারিগরী পরিষদের, সঙ্গে অনুমোদিত এবং অল ইন্ডিয়া কাউন্সিল ফর টেকনিক্যাল এডুকেশন দ্বারা স্বীকৃত। এটি পাঠধারাগুলিতে শংসাপত্র প্রদান করা হয়: ইলেকট্রনিক্স ও ইন্সট্রুমেন্টেশন প্রকৌশল বৈদ্যুতিক প্রকৌশলী যন্ত্র প্রকৌশল স্থাপনা প্রকৌশল কৃষি প্রকৌশল. পশ্চিমবঙ্গের বিশ্ববিদ্যালয়সমূহের তালিকা ভারতে শিক্ষা পশ্চিমবঙ্গে শিক্ষা সর্ব ভারতীয় কারিগরি শিক্ষা পরিষদ "Affiliated Polytechnic with the West Bengal State Council of Technical Education"। ২৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২২।  ২০০৬-২০০৭ শিক্ষাবর্ষে জন্য পশ্চিমবঙ্গের পলিটেকনিকসমূহে ভর্তি ডব্লিউবিএসসিটিই-এর দাপ্তরিক ওয়েবসাইট
জিস্টারাকিস মসজিদ

জিস্টারাকিস মসজিদ (গ্রিক: Τζαμί Τζισταράκη , তুর্কি: Cizderiye Camii) একটি অটোমান মসজিদ, ১৭৫৯ সালে, গ্রীসের মধ্য এথেন্সের মোনাস্তিরকি স্কোয়ারে নির্মিত। এটি এখন গ্রীক লোকশিল্পের জাদুঘরের সংযোজন হিসেবে কাজ করছে। মসজিদটি ১৭৫৯ সালে এথেন্সের উসমানীয় গভর্নর মুস্তাফা আগা জিস্তারাকিস দ্বারা নির্মিত হয়েছিল। ঐতিহ্য অনুসারে, জিস্টারাকিস অলিম্পিয়ান জিউসের মন্দিরের একটি স্তম্ভ ব্যবহার করে ভবনের জন্য চুন তৈরি করতেন। সম্ভবত তিনি কাছাকাছি হ্যাড্রিয়ানের লাইব্রেরির একটি কলাম ব্যবহার করেছিলেন। এই কাজটি তার বরখাস্তের দিকে পরিচালিত করেছিল কারণ তুর্কিরা এটিকে একটি অপবিত্র বলে মনে করেছিল যা শহরের উপর প্রতিহিংসাপরায়ণ আত্মাকে শিথিল করে দেবে, এটি একটি কুসংস্কার যা কিছু এথেনিয়ানরা বিশ্বাস করেছিল যে বছরের শেষের দিকে প্লেগের প্রাদুর্ভাবের সময় এটি নিশ্চিত হয়েছিল। মসজিদটি "নিম্ন ঝর্ণার মসজিদ" বা "নিম্ন বাজারের মসজিদ" নামেও পরিচিত ছিল। গ্রীক স্বাধীনতা যুদ্ধের সময়, ভবনটি স্থানীয় শহরের প্রবীণদের জন্য একটি সমাবেশ হল হিসেবে ব্যবহৃত হত। গ্রীক স্বাধীনতার পরে, এটি বিভিন্ন উপায়ে ব্যবহার করা হয়েছিল: এইভাবে এটি ১৮৩৪ সালের মার্চ মাসে গ্রীসের রাজা অটোর সম্মানে একটি বলের স্থান ছিল এবং এটি একটি ব্যারাক, একটি কারাগার এবং একটি ভাণ্ডার হিসাবেও নিযুক্ত ছিল। ১৯১৫ সালে, এটি আংশিকভাবে স্থপতি অ্যানাস্তাসিওস অরল্যান্ডোসের তত্ত্বাবধানে পুনর্নির্মিত হয়েছিল এবং ১৯১৮ সাল থেকে (১৯২৩ সালে ন্যাশনাল মিউজিয়াম অফ ডেকোরেটিভ আর্টস নামকরণ করা হয়েছিল) থেকে ১৯৭৩ সাল পর্যন্ত এটিকে মিউজিয়াম অফ গ্রীক হ্যান্ডওয়ার্ক রাখার জন্য ব্যবহার করা হয়েছিল। ১৯৬৬ সালে, সৌদি আরবের ক্ষমতাচ্যুত বাদশাহ, সৌদ, শহরে থাকার সময় প্রার্থনার জায়গা দেওয়ার জন্য এটি অস্থায়ীভাবে সংস্কার করা হয়েছিল। ১৯৭৩ সালে, গ্রীক লোকশিল্পের যাদুঘরের প্রধান কাজগুলি ১৭ কিডাথিনাওন স্ট্রেতে স্থানান্তরিত হয়, যেখানে মসজিদটি এটির একটি সংযুক্তি হিসাবে অবশিষ্ট ছিল। ভি. কিরিয়াজোপোলোস মৃৎশিল্পের মৃৎশিল্পের সংগ্রহ আজও মসজিদে রয়ে গেছে। ১৯৮১ সালে, একটি ভূমিকম্পে ভবনটি ক্ষতিগ্রস্ত হয় এবং ১৯৯১ সালে জনসাধারণের জন্য পুনরায় উন্মুক্ত করা হয়। গ্রীসের মসজিদের তালিকা Τζαμί Τζισταράκη। Archaeology of the City of Athens (Greek ভাষায়)। National Research Foundation। সংগ্রহের তারিখ ২২ জুন ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Giochalas ও Kafetzaki 2013। "The Mosque"। Museum of Greek Folk Art। ২৪ মে ২০১২ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৬।  উইকিমিডিয়া কমন্সে জিস্টারাকিস মসজিদ সম্পর্কিত মিডিয়া দেখুন। www.athensinfoguide.com (Greek only) Monastiraki Photo Guide
লুই আরাগোঁ

লুই আরাগোঁ (ফরাসি: Louis Aragon) ঊনবিংশ শতাব্দীর একজন বিশিষ্ট ফরাসি রোমান্টিক কবি, ঔপন্যাসিক, প্রবন্ধকার, সাংবাদিক ও রাজনীতিক। ১৮৯৭ খ্রিস্টাব্দের ৩রা অক্টোবর প্যারিস শহরে তাঁর জন্ম হয়। তিনি বড় হয়েছেন মা ও মাতামহের কাছে। তার পিতা লুই অঁদ্রিও ছিলেন দক্ষিণ-পূর্ব ফ্রান্সের ফরকালকিয়ে শহরের পৌর কর্মকর্তা। তবে অঁদ্রিও আরাগোঁকে সন্তান হিসেবে স্বীকৃতি দেননি, যা পরবর্তী সময়ে আরাগোঁর কাব্যকর্মকে ব্যাপকভাবে প্রভাবিত করেছিল। আরাগোঁ ১৯১৯ থেকে ১৯২৪ খ্রিস্টাব্দ পর্যন্ত শিল্প-সাংস্কৃতিক আন্দোলন দাদাবাদের সাথে ঘনিষ্ঠভাবে সম্পৃক্ত ছিরেন। তিনি ১৯২৪ খ্রিস্টাব্দে পরাবাস্তববাদী শিল্পকলা আন্দোলনের প্রতিষ্ঠাতাদের একজন ছিলেন। ১৯২০ খ্রিস্টাব্দ থেকেই তিনি ফরাসি কমিউনিস্ট পার্টির সমর্থক হিসেবে আত্মপ্রকাশ করেন। তিনি কমিউনিস্ট পার্টিতে আনুষ্ঠানিকভাবে যোগদান করেন ১৯২৭ খ্রিস্টাব্দে। ১৯৩৩ খ্রিস্টাব্দে পার্টির পত্রিকায় লেখালেখি শুরু করেন। আরাগোঁ বিভিন্ন বৈচিত্র্যময় রূপবন্ধে কবিতা লিখেছেন । প্রচলিত ঘরানার কবিতা এবং নিরীক্ষাধর্মিতা উভয়েরই সমান গুরুত্ব ছিল তাঁর কাছে। এ দুটি ধারাতেই তিনি নবপ্রাণ সঞ্চার করেছিলেন। ১৯৮২ খ্রিস্টাব্দের ২৮শে ডিসেম্বর তারিখে তিনি প্যারিসে মৃত্যুবরণ করেন। আধুনিক বাংলা কবিতার অন্যতম পথিকৃৎ কবি বিষ্ণু দে লুই আরাগোঁর অনুরাগী ছিলেন; তাঁর কবিতা বাংলায় তর্জমা করেছেন; তাঁর বিষয়ে প্রবন্ধ লিখেছেন। এছাড়াও বাংলার আর এক কবি, ঔপন্যাসিক ও অনুবাদক লোকনাথ ভট্টাচার্যও তাঁর বহু কবিতা বাংলায় অনুবাদ করেছেন। ভট্টাচার্য তাঁর বাংলা কবিতা ফরাসি ভাষায় তর্জমা করে তার লের্ত্র ফ্রাসেজ পত্রিকায় "সূর্য সেন" ছদ্মনামে প্রকাশ করেন। কবি লুই আরাগোঁর একটি প্রসিদ্ধ উক্তি হলো: “পুরুষের ভবিষ্যত হচ্ছে নারী।” ১৯৩৯ খ্রিষ্টাব্দে রুশ-বংশোদ্ভূত ফরাসি লেখিকা এলসা ত্রিওলে-র সঙ্গে বিবাহবন্ধনে আবদ্ধ হন। বহু কবিতায় আরাগোঁ তার স্ত্রী এলসা-র জয়গাথা রচনা করেছেন। "ইমরান হাসান সংকলিত তথ্যকণিকা"। ৬ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১০।  J'arrive où je suis étranger poem with music, listenable on-line.
পুণে–হাবিবগঞ্জ হামসফর এক্সপ্রেস

পুণে–হাবিবগঞ্জ হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রে অবস্থিত পুণে জংশন রেলওয়ে স্টেশন এবং মধ্যপ্রদেশের রাজধানী ভোপালে অবস্থিত হাবিবগঞ্জ বা রাণী কমলাপতি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২১৭১/২২১৭২ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র ও মধ্যপ্রদেশের মধ্যে চলাচল করে। ট্রেনটি সাঁতরাগাছি–হাবিবগঞ্জ হামসফর এক্সপ্রেস-এর সাথে রেক ভাগাভাগি করে। ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা। ২২১৭১ নং পুণে–হাবিবগঞ্জ হামসফর এক্সপ্রেস ৬৬ কিমি প্রতি ঘন্টা বেগে রবিবার পুণে থেকে যাত্রা শুরু করে ১৩ ঘন্টা ৩০ মিনিটে ৮৯০ কিমি এবং ২২১৭২ নং ট্রেনটি শনিবার ৫৬ কিমি প্রতি ঘন্টা বেগে হাবিবগঞ্জ থেকে যাত্রা করে ১৫ ঘন্টা ৫৫ মিনিটে ঐ দূরত্ব অতিক্রম করে। এই ট্রেনটি ইটারসি ইলেকট্রিক লোকো শেড ডব্লিউএপি-৭ লোকোমোটিভ দ্বারা পুণে থেকে হাবিবগঞ্জ বা রাণী কমলাপতি রেলওয়ে স্টেশন পর্যন্ত যায়। পুণে জংশন দৌণ্ড জংশন আহমেদনগর কোপারগাঁও মনমাড় জংশন ভুসাবল জংশন ইটারসি জংশন হোশঙ্গাবাদ হাবিবগঞ্জ উভয় দিকে সপ্তাহে এক দিন Five years, 50 letters still not available Hamsafar's journey started, 331 passengers Introduction of Pune-Habibganj Weekly Superfast Humsafar Express Bhopal gets three more Gwalior
হাড়ি (বর্ণ)

হাড়ি বাংলার একপ্রকার হিন্দু তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, পুরুলিয়া, বীরভূম ইত্যাদি জেলায় প্রচুর সংখ্যায় হাড়িরা বাস করেন। ২০০১ সালের জনগণনা অনুযায়ী, হাড়িদের সংখ্যা ৩৯০,৬১৯। এরা পশ্চিমবঙ্গের তফসিলি জাতি জনসংখ্যার মোট ২.১ শতাংশ। হাড়িদের মধ্যে ৪৯.৫ শতাংশ স্বাক্ষর – পুরুষ সাক্ষরতার হার ৬১.৬ শতাংশ এবং নারী সাক্ষরতার হার ৩৬.৮ শতাংশ। ঝাড়ুদারি ও শূকর পালন হাড়িদের ঐতিহ্যগত পেশা। কেউ কেউ কৃষিকাজও করে থাকে। বীরভূম জেলায় হাড়িরা চারটি উপবর্ণে বিভক্ত: ভুঁইমালী বা কৃষক, দাই বা ফুল হাড়ি বা ধাত্রী, কাহার হাড়ি বা পালকি বাহক ও মেহতার হাড়ি বা ঝাড়ুদার। O’Malley, L.S.S., Bengal District Gazeteers, Birbhum, p.41, 1996 edition, Government of West Bengal O’Malley, L.S.S., Bengal District Gazaeteers, Bankura, pp. 65-67, 1995 edition, Government of West Bengal "West Bengal, Census of India 2001, Data Highlights – The Scheduled Castes" (পিডিএফ)। Office of the Registrar General, India। সংগ্রহের তারিখ ২০০৯-০৬-২৮।
ডিহর, বাঁকুড়া

ডিহর পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি শহর। এই শহর বিষ্ণুপুর শহর থেকে ৮ কিলোমিটার (৫ মাইল) উত্তরে ধারাপাট গ্রামের নিকট অবস্থিত। ডিহরে বাংলার অন্যতম প্রাগৈতিহাসিক প্রত্নস্থলটি আবিষ্কৃত হয়েছে। প্রায় ১২০০-১০০০ খ্রিষ্টপূর্বাব্দে ক্যালকোলিথিক জনগোষ্ঠী এইখানে দ্বারকেশ্বরের উত্তর তীরে বসতি স্থাপন করে। খ্রিষ্টীয় চতুর্দশ শতাব্দীতে ডিহর শৈবধর্মের একটি কেন্দ্রে পরিণত হয়। শরেশ্বর বা শৈলেশ্বর শিবমন্দির ডিহর গ্রামের একটি উল্লেখযোগ্য পর্যটন আকর্ষণ। মল্লরাজ পৃথ্বীমল্ল ১৩৪৬ সালে এই মন্দির নির্মাণ করেন। লাল ইঁটের এই মন্দিরে অপূর্ব সুন্দর ফুল ও মানবমূর্তি খোদিত আছে। কয়েকটি দেবমূর্তির মুখ ধ্বংস হয়ে গেছে। শিবরাত্রির দিন এখানে প্রচুর ভক্ত সমাগম হয়। দাস, দীপকরঞ্জন। "দিহার"। বাংলাপিডিয়া। বাংলাদেশ এশিয়াটিক সোসাইটি। সংগ্রহের তারিখ ২০১৯-০৫-২৭।  "Next weekend you can be at ... Dihar"। The Telegraph, 17 August 2008। সংগ্রহের তারিখ ২০০৯-০৭-১২।
হাতাহাতি লড়াই

হাতাহাতি লড়াই দুই বা ততোধিক ব্যক্তির মধ্যে হাতের (বা হাতে ধরা অস্ত্রের) নাগালের মধ্যে আঁকড়ে ধরা যায়, এমন স্বল্প পাল্লার দূরত্বে শারীরিক লড়াইকে বোঝায়। হাতাহাতি লড়াইয়ে অস্ত্রের ব্যবহার হতে পারে। হাতাহাতি লড়াইয়ের অস্ত্র হিসেবে ছুরি, তরবারি, গদা বা মুগুর, বর্শা বা বল্লম, কুঠার বা যেকোনও ধরনের তাৎক্ষণিকভাবে উদ্ভাবিত অস্ত্র যেমন রান্নার উপকরণ, খননের উপকরণ, খেলার উপকরণ বা সরঞ্জাম, ইত্যাদি ব্যবহার করা হতে পারে। যদিও হাতাহাতি লড়াই মূলত যুদ্ধক্ষেত্রে সামরিক যোদ্ধাদের মধ্যকার এক ধরনের লড়াই নির্দেশ করে, তবে দুই বা ততোধিক ব্যক্তির মধ্যে, যেমন আইনশৃঙ্খলা বাহিনীর কর্মকর্তা, বেসামরিক ব্যক্তি, অপরাধী, ইত্যাদির মধ্যে যেকোনও ব্যক্তি পর্যায়ের শারীরিক লড়াইকেও হাতাহাতি লড়াই বলা হতে পারে। আঁকড়ানোর দূরত্ব থেকে সামান্য দূরে অবস্থিত পাল্লায় থেকে করা লড়াইকে সাধারণত স্বল্প পাল্লার লড়াই (close combat বা close-quarters combat) বলা হয়। স্বল্প পাল্লার লড়াইয়ে প্রাণঘাতী ও প্রাণঘাতী নয় এমন অস্ত্র ও লড়াইয়ের পদ্ধতি ব্যবহার করা হতে পারে, যা বেসামরিক আইন, সামরিক লড়াইয়ের নিয়মাবলি কিংবা নৈতিক নিয়মাবলির উপর নির্ভর করে। যেসব স্বল্প পাল্লার লড়াইয়ে সামরিক যোদ্ধারা আগ্নেয়াস্ত্র ও অন্যান্য দূরপাল্লার অস্ত্র কৌশলগত স্তরে ব্যবহার করে, সেগুলিকে সমসাময়িক কথোপকথনে স্বল্প পরিসরের লড়াই (close quarter battle) বলা হয়। মার্কিন সেনাবাহিনী হাতাহাতি লড়াইয়ের প্রশিক্ষণে ব্যবহৃত বিভিন্ন সামরিক লড়াইয়ের পদ্ধতিকে কমব্যাটিভ পরিভাষাটি দিয়ে নির্দেশ করতে পারে, যে পদ্ধতিগুলিতে বিভিন্ন ধরনের সমরকলা ও লড়াই ক্রীড়া থেকে ক্রিয়াকৌশল যুক্ত করা হতে পারে। সহকারী অস্ত্র ছুরির লড়াই Hunsicker, A., Advanced Skills in Executive Protection, Boca Raton FL: Universal Publishers, আইএসবিএন ১-৫৯৯৪২-৮৪৯-০, আইএসবিএন ৯৭৮-১-৫৯৯৪২-৮৪৯-৯, p. 51 Close Combat (MCRP 3-02B), USMC, February 1999. Commercial আইএসবিএন ১-৫৮১৬০-০৭৩-৯ Get Tough! by William E. Fairbairn, 1942. Details basic commando techniques. Reprint আইএসবিএন ০-৮৭৩৬৪-০০২-০ Kill or Get Killed by Rex Applegate, 1943. Widely redistributed within the USMC from 1991 as FMFRP 12-80. আইএসবিএন ০-৮৭৩৬৪-০৮৪-৫ In Search of the Warrior Spirit: Teaching Awareness Disciplines to the Green Berets by Richard Strozzi-Heckler. 3rd edition আইএসবিএন ১-৫৫৬৪৩-৪২৫-১ Fleet Marine Force Manual (FMFM) 0-7, Close Combat, USMC, July 1993. Combatives : FM 3-25.150 Commercial reprint of 2002 U.S. Army manual incorporates Brazilian Jiu-Jitsu. আইএসবিএন ১-৫৮১৬০-৪৪৮-৩